section_heading: Osnutak Saveza
paragraph_text: Ideja o osnutku Saveza je realizirana 20. listopada 1992. godine u hotelu Park u Širokom Brijegu, kada su predstavnici lovačkih društava iz Širokog Brijega, Ljubuškog, Mostara, Čitluka, Neuma, Stoca, Ravnog, Čapljine, Posušja, Tomislavgrada, Livna i Rame, te predstavnici poduzeća Parkovi iz Mostara i Veterinarskog instituta Mostar, kao zastupnici na utemeljiteljskoj Skupštini, jednoglasno donijeli odluku o utemeljenju Lovačkog saveza Herceg Bosne. Bila je to povijesna odluka za hrvatsko lovstvo u Bosni i Hercegovini.